cyanic-selkie/wikianc huggingface dataset:
فايلكوين
فايلكوين مبازية علا طّيكنولوجيا د لبروڤ د لبلاصة ؤ بلوكتشيين ؤ كتستعمل ف تطبيقات ديال سيستيم د لفيشيات. لبيع ؤ شّرا ديال هاد لعملة كيطرا ف سيتات بحال كوينبييز.
أسيف المال
أسيف المال جماعة ترابية قروية كاينة ف إقليم شيشاوة، جهة مراكش آسفي، ساكنين فيها 7474 واحد، على حسب لإحصاء لعام 2014.
الوكالة المغربية للطاقة المستدامة (المغرب)
لويكالة لمغريبية ديال الطاقة لمستدامة (كاتسمى ب ختيصار مازن) هي مؤساسة عمومية كاينة فلمغريب، تصاوبات ف 2010، وهي اللي مسؤولة على التسيير ديال لقيطاع دالطاقات لمتجددة فلبلاد. مازن بغات تدير التطوير ديال لمشاريع اللي مكلفة بيها باش توصل لقودرة ديال لينتاج تاع الضو ل3000 ميݣاواط فعام 2020 و6000 ميݣاواط فلعام د 2030. ولغارض من هاد الشي هو لموساهمة فالتحقيق ديال لهدف دلبلاد اللي هو تطلع النيسبة دالطاقات لمتجددة حتال 52% ديال الطاقة اللي كاتصاوب فلمغريب قبل ماتوصل 2030. ومازن هي تابعة إداريا للويزارة دالطاقة ولمعادن ولبيئة.
لمهام
لمهام ديال مازن:
ليدارة
ليستة ديال لمديرين اللي كانو على الراس ديال مازن:
بومالن دادس
بومالن دادس هي واحد  المدينة مغربية تابعة لإقليم تنغير من سنة 2009.
لجماعة لحضرية د بومالن دادس ساكنين فيها 12039 واحد، على حسب لإحصاء لعام 2014.
فين جات بومالن دادس؟
جات بومالن دادس على بعد واحد 25 كلم من مدينة قلعة مكونة. كيفصل بين هاد جوج د لمدينات -واحد لواد سميتو- واد دادس و الطريق الوطنية رقم10.
أشمن لغة كيهضرو ناس دبومالن؟
لأغلبية الساحقة ديال سكان بومالن دادس من لأمازيغ و كيهضرو باللغة لأمازيغية.
بومعايز
بومعايز جماعة ترابية قروية كاينة ف إقليم/عمالة سيدي سليمان، جهة رّباط سلا قنيطرة، ساكنين فيها 19684 واحد، على حسب لإحصاء لعام 2014.
ريصانة لجنوبية
ريصانة لجنوبية جماعة ترابية قروية كاينة ف إقليم لعرايش، جهة طنجة تطوان الحسيمة، ساكنين فيها 16357 واحد، على حسب لإحصاء لعام 2014.
بونرار
بونرار جماعة ترابية قروية كاينة في إقليم تارودانت، جهة سوس ماسة، ساكنين فيها 6304 نسمة، على حسب الإحصاء العام 2014.
محمد لخياري
التمتيل
شارك محمد لخياري ف بزاف د لمسرحيات، لمسلسلات، ولأفلام، منها:
بيكوين ݣولد
بيكوين ݣولد (ب نّݣليزية Bitcoin Gold، تّيكر BTG) فورك ديال لبيتكوين تدار ف 24 أكتوبر 2017.
بيكوين ݣولد مبازية علا طّيكنولوجيا د لبروڤ د لخدمة، بلوكتشيين ؤ لپيرتوپير، تّطوير ديالها دّار ب سي++ ؤ كيوت، مطلوقة ب ترخيص د إم آي تي ؤ خدات لإلهام ديالها من بيتكوين.
رّيزو ديال بيتكوين ݣولد عانا من جوج د لهجمات د 51% ف ماي 2018، ؤ ف يوليوز 2020.
پيطرو
پيطرو ؤلا پيطرومونيدا (ب نّݣليزية petro، رّمز ₽، تّيكر PTR) كانت كريپطوعملة تختارعات ف 20 فبراير 2018 من طرف لحكومة د ڤينيزويلا. لپروجي تسد ف 1 غشت 2018.
پيطرو تعلن عليه ف دجنبر 2017، ؤ كان مفترض بلي غادي يكون مدعوم ب لپيطرول ؤ لمعادن ديال ڤينيزويلا، ؤ لغرض منو كان باش يفانتي لعقوبات لقتيصادية لّي فرضاتها لميريكان.
عبد الإله بن كيران
عبد الإله بنكيران، تولد نهار 4 أبريل 1954 ف الرباط، هو سياسي مغريبي.
حياتو
كان رئيس لحوكومة ديال لمغريب ما بين 29 نونبر 2011 و 5 أبريل 2017 و كان هو لأمين لعام ديال حيزب لعدالة ؤ تنمية لمغريبي من 20 يوليوز 2008 تال 2017. و كان برلاماني ف مجلس نّواب على دايرة د سلا-لمدينة من 1997. ستقبلو لماليك محمد السادس، نهار تلات 29 نونبر 2011 ف ميدلت، وعينو رئيس لحكومة مور ما ربح لحزب ديالو ف لإنتخابات لمغريبية سنة 2011.
ڤورج
ڤورج (ب نّݣليزية Verge، تّيكر XVG) هيّا كريپطوعملة تختارعات ف 2014 من طرف جاستن سونيروك.
ڤورج مبازية علا طّيكنولوجيا د لبروڤ د لخدمة.
مولدوڤا
لأغلبية د لأراضي د مولدوڤا د دابا كانت بلاد مستاقلة من لقرن 14، و كانت سميتها "لإمارة د مولدوڤا". ف 1812، عطاتها الدولة لعتمانية (اللي كانت عندها سلطة عليها) للإمبراطورية د روسيا. من مورا التورة لبولشوڤية، ستاقلات لبلاد و دخلات ف 1918 مع رومانيا وولأّو بلاد وحدا. ف 1924، دخل لإتحاد السوڤياتي للمنطقة و حتلها. فاللول دخلات لمنطقة طرف من أوكرانيا، ولكن ف 1940 ولاّت بوحدها، و تسمات لجمهورية السوڤياتية لإشتراكية د مولدوڤا. نهار 27 غشت 1991، من مورا ما طاح لإتحاد السوڤياتي، علنات لبلاد لإستقلال ديالها، و سمّات راسها لجمهورية د مولدوڤا.
عومان (سپور)
لعومان هوّا رياضة ديال تّسابق (سپور) لّي كتمارس ب شكل فردي ؤلا ب فرقة، ؤ لّي كتطلب تّحراك د لكسدة كولها وسط لما من بلاصة ل بلاصة. هاد سّپور كيتمارس ف پيسّين ؤلا ف ضاية ؤلا ف لبحر. كا نشاط، لعومان معروف من قديم زّمان ؤ مدكور متلا ف لملحمة د ݣيلݣاميش لّي كترجع ل 2000 قبل لميلاد.
بونعمان
بونعمان جماعة ترابية قروية كاينة في إقليم تيزنيت، جهة سوس ماسة، ساكنين فيها 10241 نسمة، على حسب الإحصاء العام 2014.
تمازيغت (وسط لمغريب)
تمازيغت ديال وسط لمغريب (لي كتسمى ف لمغريب بعض لمرات ثمازيغت ن أطلاس Tmaziɣt-n-atlas ؤلا شلحة زايان) هيا لوغة أمازيغية من لعائيلة ديال لوغات لأفروأسيوية كيهدرو بيها 5 د لملاين د ناس ف لمغريب، خصوصا ف جبال وسط لمغريب، وحتى ف مدن وسط لمغريب و بين لمغاربة د وروپا. تمازيغت ديال وسط لمغريب هي من لوغات لأمازيغية لي كيهدرو بها أكتر عدد د نّاس، مع لقبايلية، سوسية، ريفية، شاوية وتوارݣية. ف لمغريب، كتنافس سوسية على شكون أكتر وحدة فيهم متداولة.
ݣاع لهجات ولا لوغات لأمازيغية يمكن لواحد يسميهم تمازيغت، ولكن تمازيغت ديال وسط لمغريب هي لوحيدة لي ناسها كيعيطو ليها غير تمازيغت. مادامها لغة أفروأسيوية، تمازيغت فيها بلعا د لحروف المفخمة (يعني كاين ت وط، ولا د و ض)، د لحروف لهوية (لي كتخرج من لها ديال لحلق: ق، خ، غ) ود الحروف الحلقية (ح، ع) وما فيهاش صوت پ. تمازيغت فيها تلاتة ديال لحروف لمتحركة، ولكن فيها عاداد ديال لكلمات ما فيهمش حتى حرف متحرك وكلها سكون.
باراج يوسف بن تاشفين
تصغير|باراج يوسف بن تاشفين باراج يوسف بن تاشفين هو باراج ف لمغريب ف تيزنيت تيصب فيه واد ماسة.
تمازيغت (وسط لمغريب)
ترتيب لعادي ديال لكلمات ف لجملة هو فعل-فاعل-مفعول، ومرة مرة فاعل-فعل-مفعول. لكلمات ف تمازيغت كيتبدلو على حساب لجنس ديالهم ( مؤنت ولا مدكر)، لعدد ديالهم (جمع ولا مفرد) ومحلهم ف لجملة. وهاد التبدال كيدار بحروف كيتزادو ف الاول ديال لكلمة ولا ف لخر ديالها، ولا فيهم بجوج ف نفس الوقت.
تصنيف
تمازيغت ديال وسط لمغريب هي وحدة من لوغات الأمازيغية لي منتشرة بزاف وكتنافس سوسية (تشلحيت) على شكون أكتر وحدة متداولة ف لمغريب. ولكن صعيب عموما لواحد يفرق بين هاد لوغات خصوصا بزاف منهم كيسميوهم ماليهم تمازيغت. ولفرق كيكون لأغلبية ف نطق بعض لكلمات وليكسيك لي كيستعملو ماليها. ومن لفوق، تمازيغت ديال وسط لمغريب فيها حتا ختيلافات من منطقة لمنطقة.
ف ديراسات لقديمة، كانت تمازيغت ديال وسط لمغريب كتسما مرة مرة برابر، وهي كلمة عربية مدرجة، ولا تبربريت. و هاد جوج كلمات مرتابطين بالمصطلح لعربي بربر لي كيتنعتو بيه ݣاع لغات/لهجات لأمازيغية، واخا لإستعمال ديالو غادي وكينقص حيت بزاف كيجيهم كلمة كتنتاقص من لأمازيغ.
تمازيغت ديال وسط لمغريب كتنتامي للفرع الأمازيغي ديال لعائيلة د لوغات الأفروأسيوية، لي فيها لوغات خرين د شمال إفريقيا وجنوب غرب اسيا، منهم لوغات سامية، لوغة لمصرية، تشادية ولوغات لكوشية. بحال لأغلبية ديال لوغات الأمازيغية، حتافضات تمازيغت ديال وسط لمغريب بخاصيات د لوغات الأفروأسيوية، بحال سيستيم فيه مؤنت ومدكر، ترتيب فعل-فاعل-مفعول، حروف مفخمة، ستيعمال ديال جدر باش يتبناو كلمات جداد منو، زيادة ديال س ف لحالة ديال لكوزاتيف (فغ : خرج، سوفغ : خرج *شي حاجة*) (وهاد ضاهرة لخرا كاينة حتى ف عائيلات خرين، بحال لوغات نيجر كونݣو). ف لعائيلة ديال لوغات الأمازيغية، تمازيغت ديال وسط لمغريب كتنتمي، مع تشلحيت/السوسية، للفرع الأطلسي ديال لوغات لأمازيغية شمالية.
تمازيغت ديال وسط لمغريب جاية وسط سنسلة د لهجات شادة من تاريفيت ف شمال شرقي لتشلحيت ف لجنوب لغربي. ليكسيك ديالها فيه ختيلافات باينة مع سوسية، وسيستيم ديال لأفعال فيها قرب لريفية كتر من قربو لسوسية. وتمازيغت ديال وسط لمغريب كاين تنوع بين مناطقها ف لهدرة كتر من السوسية. لهجات ديال تمازيغت د وسط لمغريب كتقسم لتلاتة ديال لمجموعات جوغرافية: لهجات لأطلس لمتوسط، لهجات لأطلس لكبير ولهجات جبل صاغرو وتيلال لي ضايرين بيه. واخا ضاهرة ديال تحريف بعض لأصوات كاينة ف لوغات لأمازيغية ديال وسط وشمال لمغريب و ف دزاير، وحتى ف بزاف ديال لهجات لأطلس لمتوسط، هاد ضاهرة نادرة بزاف بين أمازيغ لأطلس لكبير، وما كايناش مارة عند أمازيغ جبل صاغرو. فلهجات لجنوبية (بحال ديال أيت عطا) كيقدر يكون فيها بعض لختيلاف ف سانطاكس: ف تمازيغت د وسط لمغريب كيتستعمل پريفيكس د ف لجملة لخبرية (متال : هاداك/راه راجل دارݣاز)، لهجات لجنوبة كتستعمل لپريفيكس تيپيك ديال السوسية، لأطلس لكبير وجبل صاغرو، إيݣا (متال، هاداك/راه راجل إيݣا ارݣاز). ولكن كتبقى أغلبية ديال لختيلافات بين لهجات وسط لمغرب ف نطق.
من لمجموعات لي كتهدر ب تمازيغت ديال وسط لمغريب كاين أيت عياش، أيت مرغي، أيت يوب، مرموشا، أيت يوسي، أيت مݣيلد، زيان، زمور، أيت رباع، أيت سري، ݣروان، أيت سݣوݣو، أيت يافلمان، أيت سيخمان، أيت نضير.
لحد شرقي ديال لمنطقة لي كيهدرو فيها ناس بتمازيغت د وسط لمغريب ما محددش مزيان. لهجات ديال أيت سغروشن وأيت واراين كيتكلاصاو عموما ف لهجات وسط لمغريب، وكيتقال بلي لهجة د أيت سغروشن مفهومة لجيرانهم أيت
عياش. ولكن، جينيا، أيت سغروشن كينتميو للفرع زناتي ديال لوغات الأمازيغية شمالية، وماشي للفرع لأطلسي بحال باقي لهجات د وسط لمغريب. دكشي علاش بعض لمصادر ما كتجمعهومش مع لأمازيغية ديال وسط لمغريب.
ساحل (جماعة قروية)
سّاحل جماعة ترابية قروية كاينة ف إقليم لعرايش، جهة طنجة تطوان الحسيمة، ساكنين فيها 17036 واحد، على حسب لإحصاء لعام 2014.
تمازيغت (وسط لمغريب)
تاريخ
لأمازيغ كيعيشو ف شمال إفريقيا ما بين مصر و لموحيط لأطلسي من قبل ما يبدا تاريخ ديال لمنطقة كيتسجل هادي 33 قرن. ف لقرن لخامس قبل لميلاد، مدينة قرطاج لي أسسوها لفينيقيين كانت متحكمة ف أغلبية لمناطق ديال شمال إفريقيا. ومن بعد لحروب لبونيقية، ولات ف بلاصتها روما هي لي متحكمة. لمنطقة ديال وسط لأطلس بقات مستقلة على طول لحقبة لكلاسيكية، ولكن مرة مرة بعض لكلمات ف تمازيغت ديال وسط لمغريب، بحال أيوݣو (تور ديال لحرت)، لي جاية من لاتينية iugum إيوݣوم (مجموعة ديال تيران)، و أزاليم (لبصلة) من لبونيقية Bsal-im بصال-إم، كتبين بلي كان كونطاكط بين أمازيغ وسط لأطلس وهاد شعوب لي كانت مستعمرة شمال إفريقيا. تصغير|200px| خريطة ديال دولة لمرابطية ف عز نفود ديالها، ف جوايه 1120. كانت كتغطي لأغلبية د شمال إفريقيا وجنوب إيبيريا.
لعرب ستولاو على لأرض لي فيها لمغريب ودزاير حاليا ف لقرن سابع، وهاجر عدد منهم للمنطقة ودخلو لأمازيغ للإسلام. وخصوصا مورا ما جاو بنو هلال للأرض لي فيها تونس حاليا ف لقرن 11، بدات كتنتاشر لعربية ف شمال إفريقيا كتر. واخا هاكاك، ناس ف لأطلس لمتوسط بقاو كيهدرو بالأمازيغية، بحالهم بحال ناس لمناطق لي فيها جبال ف شمال إفريقيا.
بين لقرن 12 و 15، كان وسط لأطلس بحال باقي لبلايص ف لمغريب تابع للحكم ديال سلالات لأمازيغية ديال لمرابطين، لموحدين ولمرينيين. ومن لقرن 17 لدابا، لمنطقة تابعة لحكم لعلويين. ولكن، لحد لقرن 20 كانت سيطرة على لمنطقة محدودة وكانو أغلب جوايه ديالها ف بلاد سيبة، يعني كيعتارفو ماليها بالحكم لملكي ولكن ما كاين حتى خضوع سياسي ليه. ف لقرن 16، رجعات تمازيغت لمنطقة تافيلالت لي كانت معربة، وكان رجوعها على يد أيت عطا لي مدو سيطرة ديالهم ف لمنطقة، و خلاو قبايل خرين يجتمعو ف تحالف ديال أيت يافلمان باش يدافعو على راسهم.
ف 1912، معاهدة فاس ردات لمغريب تحت لحماية د فرانسا و صبانيا، لي بداو يحتلو لبلاد عسكريا. خلات لمعاهدة لعرش لعلوي ف بلاصتو، ولكن لفرانساويين بداو يدخلو بعسكرهم لمناطق لأطلس. واخا هاكاك لمقاومة ديال لقبايل لأمازيغية فيه كانت صعيبة بزاف، لي عكسات وبلوكات دخول د لفرنساويين حتى ل 1933 ف بعض لبلايص، بحال ف مناطق أيت عطا.
مورا ليستيقلال ديال لمغريب ف 1956، طغات بزاف نعرة لعروبية فلبلاد، ونضام تعليمي لي بدا يتبنا كلو معرب، ولوغات لأمازيغية، لي منهم تمازيغت ديال لأطلس، كانت مقصية منو مرة. ولكن، ف 1994، مورا ما بداو لمطاليب ديال لأمازيغ باش يتعتارف بيهم كتكبر، قررات لحكومة تبدا تعلم لأمازيغية ف لمدرسات، وطلقات برامج ف تلفازا بلوغات لأمازيغية، لي منها تمازيغت ديال لأطلس.
توزيع لجوغرافي
[[فيشي:Percent of Tamazight speakers in Morocco by census 2004.png|تصغير|نسبة ديال لي كيهدرو ب تمازيغت ديال وسط لمغريب على حساب إحصاء 2004]] تمازيغت ديال وسط لأطلس وحدة من لوغات لأمازيغية ربعة لي منتاشرةبزاف (تلاتة لاخرين هما ريفية، سوسية ولقبايلية)، وكتنافس سوسية على شكون أكتر وحدة متداولة ف لمغريب. تمازيغت ديال وسط لأطلس كيهدرو بها ناس ف لأطلس لمتوسط كامل ونواحي ديالو، من تازة ف شرق لحتى لمناطق ف جهة رباط سلا قنيطرة ف لغرب. و كيتهدر بها حتى ف وسط وشرق لأطلس لكبير. يعني لبلايص فين منتاشرة متنوعة بزاف إيكولوجيا، من جبال وغابات لأطلس لمتوسط، لواحات تافيلالت ف شمال غرب الصحرا.
لأمازيغية ف لمغريب مقسمة على تلاتة ديال لجيهات : ريفية ف شمال، تمازيغت ديال وسط لمغريب ف لوسط، وسوسية ف لجنوب/لجنوب لغربي. تمازيغت ديال وسط لمغريب مفهومة شوية لريافة، ولأمازيغ ديال وسط لمغريب يقدرو يفهمو شوية ريفية، ولكن كيفهمو سوسية حسن. دكشي علاش تمازيغت ديال وسط لمغريب قنطرة لغوية بين ريفية وسوسية، لي ما كاينش بيناتهم فهم متبادل.
لوضع رسمي
تمازيغت ديال وسط لمغريب، بحالها بحال باقي لوغات لأمازيغية، عندها وضع صوصيولوغوي هابط، واستعمالها منحصر خصوصا ف الدار، ونادر بزاف ف شي حاجة رسمية. كاين إنتاج لراديو وتلفازا بها، و موسيقى حتى هي، وكاينة سياسة ديال تدريس ديالها.
لمناطق لقروية ف لمغريب، ومنها وسط لأطلس، فيها بزاف ديال لفقر. تمازيغت ديال وسط لمغريب، بحال سوسية، كينقص ستيعمالها، حيت لعائيلات لأمازيغية كتهاجر للمدينة لأسباب اقتصادية وما كيبقاوش يستعملو لأمازيغية. هدشي لاش بزاف ديال لمتقفين كيحدرو من لخطر ديال تراجع ديالها. ولكن، لأمازيغ ديال وسط لمغريب كيهاجرو لمناطق ديالهم قل من غيرهم، على حساب دراسات. ومن لفوق، كاين خزان ديموغرافي مهم ديال ناس لي كيهدرو بها لي كيخليها ماشي مهددة بلينقراض ݣاع، واخا لأمازيغ ديال وسط لمغريب كيولدو قل من باقي لمغاربة عموما.
ترسيم
على حساب دستور لي تصوت عليه ف 2011 ف لمغريب، لأمازيغية لوغة رسمية مع لعربية. ف 1994، قال لحسن التاني بللي لهجات لأمازيغية غادي يولي عندها وضع رسمي؛ تلفازا بدات كتدوز برامج بللهجات ب تلاتة (تمازيغت ديال وسط لمغريب، ريفية، و سوسية) تلاتة د لمرات ف نهار؛ وبداو كيطورو كتوبة للتدريس ديالها. ف 17 ؤكتوبر 2001 وقع لماليك محمد ساديس ضهير 1 01 299 لي حدت و نضم بيه لمعهد لملكي للتقافة لأمازيغية، ليركام. هاد لمعهد مسيرو مجلس فيه خبراء، فنانين و ناشطين أمازيغ كلهم كيعينهوم لماليك. لمعهد لي لمقر ديالو ف رباط، لعب دور مهم باش تقنن وترسم لكتابة ديال تيفيناغ. لمعهد ما كيخدمش باش يعوض للهجات ديال تمازيغت بلوغة أمازيغية موحدة. ولكن لمعيرة كتحافض على لخصوصية ديال لهجات بتلاتة، وغير كتعوض لمصطلحات لي موخودة من لعربية ولا لفرونسي بمصطلحات أمازيغية، وكتزيد لمصطلحات لي هما ناقصين. متلا ف لمعجم رسمي ديال لمعهد، لكلمة ديال بلاد كترجم تامازيرت، لي هو لمصطلح لي متداول ف سوس لأطلس، وتامورت، لي هو لمصطلح لمتداول ف ريف.
لكتابة
تصغير|150px|alt=The word ⵜⴰⵎⴰⵣⵉⵖⵜ.|كلمة تمازيغت بتيفيناغ لحد لقرن 20، تمازيغت ديال وسط لمغريب ما كانتش مكتوبة وغير لوغة شفوية، ماشي بحال سوسية لي كاين كتوبة ديالها قدام، واخا حتى ف لحالة ديال تمازيغت ديال وسط لمغريب كاين شي كتوبة قلال بزاف و ب لحرف لعربي. يعني حتافضو ناسها عليها بالهدرة ف لمناطق لقروية خصوصا لي معزولة على لمراكز لحضرية. لمتقفين ديال لأطلس لمتوسط، بحال غيرهم ف شمال إفريقيا، كانو كيفضلو يكتبو بالعربية، ولا لفرونسي، حيت كينضرو ليهم كلوغات راقية مقارنة بتمازيغت.
حاليا كاين تلاتة ديال طرق باش كتكتب لوغات لأمازيغية : تيفيناغ، لحرف لاتيني و لحرف لعربي. ليختيار كيكون عموما مرتابط بالخلفية سياسية و/ولا لفكرية ديال لي كيكتب. ولكن ف لمغريب لكتابة ب بتيفيناغ هي لي رسمية ولكتابات رسمية كتكون بلوغة معيارية و ماشي بلهجة ف حد داتها. واخا هاكاك، كاين كتب مهمة على تمازيغت ديال وسط لمغريب بالحرف لاتيني، بحال ديكسيونير ديال طايفي (1991).
پيدوفيليا
الپيدوفيليا هو اضطراب نفسي فين كيمر شي بالغ ولا مراهق كبير من انجداب جنسي اولي ولا حصري اتجاه الاطفال قبل سن البلوغ. واخا البنات عادة كتبدا عندهم عملية البلوغ ف عمر 10 ولا 11، و الدراري ف عمر 11 ولا 12، كنتلاقاو أن معايير الپيدوفيليا كتمدد سن ما قبل البلوغ حتى لاج ديال 13 العام. باش يتم التشخيص ديال الپيدوفيليا عند الشخص خاص يكون عندو على الاقل 16 عام، و يكون كبر من الطفل لي قبل سن البلوغ ب 5 سنين على الاقل.
ف الدلائل التصنيفية ديال الامراض
الپيدوفيليا كتسمى ف الدليل التشخيصي و الاحصائي ديال الاضطرابات العقلية (DSM-5) ب الاضطراب الپيدوفيلي، هاد الدليل كيعرفها ب أنها پارافيليا كتميز ب رغبات جنسية متكررة و شديدة و تخيلات اتجاه و على الاطفال قبل من سن البلوغ، سوا تم التصرف بناء على هاد الرغبات و التخيلات، سوا كانت غير كتسبب ل الشخص محنة جدب ولا صعوبة ما بين الناس. التصنيف الدولي ديال الامراض (ICD-11) كيعرف الپيدوفيليا على أنها: "نمط استتارة جنسية مستمرة و مركزة و مكتفة—كيفما كتجلى ف استمرار الافكار الجنسية، التخيلات، الدوافع، ولا السلوكيات—كتشمل الاطفال دون سن البلوغ."
استخدامات غالطة ل كلمة پيدوفيليا
ف الاستخدام الشعبي، غالبا كتطبق كلمة "پيدوفيليا" على أي اهتمام جنسي ب الاطفال ولا على فعل الاعتداء الجنسي على الاطفال. هاد الاستخدام كيخلط ما بين الانجداب الجنسي ل الأطفال قبل سن البلوغ مع الاعتداء الجنسي على الاطفال، و كيفشل ف التمييز ما بين الانجداب ل القاصرين قبل سن البلوغ، ف سن البلوغ، و بعد سن البلوغ. الباحتين كيوصيو باش يتم تجنب هاد الاستخدامات غير الدقيقة، حيت واخا بعض الناس لي كيرتكبو الاعتداء الجنسي على الاطفال هم پيدوفيليين، المرتكبين ل الاعتداء الجنسي على الاطفال ماشي پيدوفيليين ما عدا الى كان عندهم اهتمام جنسي اولي ولا حصري ب الاطفال قبل من سن البلوغ، و كاينين بعض الپيدوفيليين لي ما كيتحرشوش ب الاطفال.
دراسات و علاج
اول مرة تم التعرف على الپيدوفيليا و تسميتها ب شكل رسمي كان ف أواخر د لقرن تسعطاش. و تم اجراء قدر مهم من البحوت ف هاد المجال من التمانينات. على رغم من أن معضم الحالات الموتقة كانت عند الرجال، راه كاينين حتى النسا لي كيبان عندهم هاد الاضطراب، الباحتين كيفتارضو ان التقديرات لي متاحة كتقلل من العدد الحقيقي ديال الإنات الپيدوفيليات.
ما تم تطوير حتى شي علاج ل الپيدوفيليا، و لكن كاينين تيراپيات يمكن ليهم يقللو من احتمالية الشخص باش يرتكب اعتداء جنسي على الاطفال. الاسباب الدقيقة ديال الپيدوفيليا ما تمش التأسيس ليها ب شكل قاطع. بعض الدراسات ربطت الپيدوفيليا عند المرتكبين ديال الجرائم الجنسية ب شدود عصبي و امراض نفسية مختلفة.
بويا عمر
بويا عمر جماعة ترابية قروية كاينة ف إقليم قلعة السراغنة، جهة مراكش آسفي، ساكنين فيها 14149 واحد، على حسب لإحصاء لعام 2014.
سلو
سلو ولّا سليلو (ⴰⵙⴻⵍⵍⵓ، أسلّو) هي حلوى مغريبية مشهورة كتحضر ف المناسبات الكبيرة بحال رمضان و لعيد و السبوع. كتكوّن أساسا من الدقيق لمحمر و اللوز و الجنجلان و السكار و الزبدة، و كتختلف طريقة تحضيرها من منطقة لأخرى، حتى السمية كتختلف شي مناطق كيقولو عليه السْفْوف و أخرى كتقول عليه التْقَاوْت، وكيتصاوب بزاف ف شهر رمضان.
التاريخ
كيرجع أقدم تدوين ل وصفة سلو لكثر من 9 قرون، و بالضبط ف لقرن 12 ف عهد لمرابطين، تدكر ف كتاب «نزهة المشتاق في اختراق الآفاق» للجغرافي المغربي الإدريسي السبتي لي عاصر الدولة المرابطية، وكان سلو ولّا أسلو بالأمازيغية، ماكلة خاصة بقبيلة لمتونة الأمازيغية لي حكمات لمغريب و لأندلوس شحال هادي ، و كيقول الإدريسي ف الصفحة 224 عن لمتونة: "'وجل طعامهم وأحفله الطعام المسمى بالبربرية 'آسلوا' وهو أنهم يأخذون الحنطة فيقلونها قليا معتدلا ثم يدقونها حتى تعود جريشا ثم يمزجون العسل بمثله سمنا ويعجنون به تلك الحنطة على النار ويضعونه في مزاود لهم فيأتي طعاما شهيا وذلك أن الإنسان منهم إذا أخذ من هذا الطعام ملء كفه وأكله وشرب عليه اللبن ثم مشى بقية يومه ذلك لم يشته طعاما إلى الليل.'"
دار بلعمري
دار بلعمري جماعة ترابية قروية كاينة ف إقليم/عمالة سيدي سليمان، جهة رّباط سلا قنيطرة، ساكنين فيها 28101 واحد، على حسب لإحصاء لعام 2014.
السواكن
سّواكن جماعة ترابية قروية كاينة ف إقليم لعرايش، جهة طنجة تطوان الحسيمة، ساكنين فيها 12625 واحد، على حسب لإحصاء لعام 2014.
طرون
طرون (ب نّݣليزية TRON، تّيكر TRX) سيستيم د تّشغيل ؤ كريپطوعملة تختارعو ف 01 يوليوز 2017 من طرف جاستن سون. مطلوق ب تّرخيص لعمومي صّغير د ݣنو. لبيع ؤ شّرا ديال هاد لعملة كيطرا ف سيتات بحال بيتيفيكس ؤ إيطورو.
أݣدال (توضيح)
هادي صفحة د التوضيح، كلمة أݣدال يمكن يكونو عندها هاد لمعاني:
رضا لعلالي
رضا لعلالي (تولد ف 1971 ف طانجا ) هو ڭيطاريسط، و لمؤسس و لمغني الصوتي ديال لمجموعة د الروك لمغريبية هوبا هوبا سپيريت. لعلالي تيخدم تا مع الصحافة، عندو تجربة مع راديو مارس، اللي كان تيهضر فيها على لكورة، مع طيل كيل، اللي تيكتب فيها عمود بسميت زكريا بوعالم. عندو تا پودكاسط ديالو "راديو معاريف"، اللي تيجيب فيه خبراء يهضرو فيه على التاريخ و المجتمع ديال لمغريب.
عومان (نشاط)
لعومان هوّا نشاط كيديرو بنادم ؤلا حيوان، ؤ لّي كتطلب تّحراك د لكسدة كولها وسط لما من بلاصة ل بلاصة. هاد نّشاط كيقدر يدّار ف أي أجموع كافي د لما بحال پيسّين ؤلا ضاية ؤلا بحر ؤلا واد. لعومان معروف من قديم زّمان ؤ مدكور متلا ف لملحمة د ݣيلݣاميش لّي كترجع ل 2000 قبل لميلاد.
عبدلعزيز بوتفليقة
عبدلعزيز بوتفليقة (مزيود ف 2 مارس 1937 ف وجدة، مات ف 17 شتنبر 2021) كان رئيس ديال دزاير من 1999 تال 2019. كان شارك ف حرب تّحرير دّزايرية ضد لفرانسيس، ؤ ف 1963 ولا وزير د لخاريجية ؤ كان ف عمرو 26 عام.
أحمد الجوماري
حياتو
أحمد لجوماري قرا ف مدارس د لپريڤي، و ف جامع بن يوسف ف مراكش. كان خدم ؤستاد د لكوليج ف كازا. نشر مجموعة د لقصايد الشعرية ف مجلات و جورنالات، بحال العلم، المحرر، الاتحاد الاشتراكي، المكافح، الأهداف، أقـلام، آفاق، أنفاس، الآداب. لتاحق ب تيحاد كتاب لمغريب عام 1968. كانت عندو ميول يسارية، و لأشعار ديالو كيعبّرو على لأفكار السياسية ديالو.
سميتو تطلقات على واحد الشاريع ف الدارلبيضا: زنقة أحمد الجوماري ف لمعاريف.
عومان
هادي صفحة د التوضيح، كلمة عومان يمكن يكونو عندها هاد لمعاني:
فيرو
فيرو ؤلا زيكوين (ب نّݣليزية Firo ؤلا Zcoin، تّيكر FIRO) هيّا كريپطوعملة تختارعات ف 28 شتنبر 2016 من طرف پورامين إينسوم.
واحد من لأهداف ديال هاد لمشروع د لكريپطو هوّا باش تحافض علا لخصوصية بشكل كبر، تّطوير ديالها دّار ب سي++، پايثون، ݣو، جاڤاسكريپت ؤ لونݣاج سي، مطلوقة ب ترخيص د إم آي تي ؤ خدات لإلهام ديالها من بيتكوين.
سوق طلبة
سوق طّلبة جماعة ترابية قروية كاينة ف إقليم لعرايش، جهة طنجة تطوان الحسيمة، ساكنين فيها 13049 واحد، على حسب لإحصاء لعام 2014.
بويزاكارن
بويزاكارن جماعة ترابية حضرية كاينة ف إقليم/عمالة ݣلميم، جهة ݣلميم واد نون، ساكنين فيها 14059 واحد، على حسب لإحصاء لعام 2014.
مومن الديوري
مومن الديوري (تولد ف 20 فبراير 1938 ف قنيطرة - مات نهار 16 ماي 2012 ف الرباط) كان كاتب ومعارض سياسي مغريبي كان تيطالب بجمهورية ف لمغريب. عاش من 1971 ل 2006 ف فرانسا منفي, ورجع للمغريب موراها، وتمًا عاش تال 2012.
حياتو
تولد مومن الديوري ف 1938 ف قنيطرة، وكان بًاه محمد الديوري مقاوم ضد ليستيعمار داخل مع حزب ليستقلال، وكان واحد من اللًي سيناو لوثيقة د لمطالبة ب ليستقلال ف 1944. تعلم مومن من صغرو النضال، وتعرف على بزاف د لمناضلين اللي تعلًم معاهم, منهم: شيخ لعرب، أحمد بن بلة، لمهدي بن بركة، لفقيه لبصري، و تشي ݣيفارا.
ف 1957 مشا مومن لفرانسا باش يقرا لعلوم السياسية ومن موراها كمًل فسويسرا. من مورا ما تلاقا لمهدي بن بركة، قنعو باش يمشي يعاون الثورة لجزائرية، وولاً تينسق باش يتلاقاو لقادة د الثورة فالجزائر مع الثوار لأممين بحال تشي ݣيفارا.
ف 1963, تعتاقل الديوري حيث كان مع لمجموعة د شيخ لعرب وتحكم عليه ب لإعدام. خرج بعفو ف 1965 ومن موراها بقا عايش ف السرية وتجوج مع لمخرجة فريدة بليزيد اللي ولدات معاه جوج بنات. مشا لفرانسا ف 1971 وخدا تمًا اللجوء السياسي. واخا كان عندو لجوء ف فرانسا جراو عليه ف 1991 للݣابون، وكان السبب هو باللي "خاصو يدير الرقابة لداكشي اللي تيقول". هادشي دار فضيحة ف فرانسا اللي مشات ليها بزاف من السمعة ديالها ديال الدفاع على حقوق لإنسان، وفاللخرً رجعاتو بلا شروط.
ف 2001، بغا يرجع الديوري للمغريب وطلب منو السفير د لمغريب ف باريز حسن أبو أيوب باش يكتب رسالة د عتيدار على أنو كان تيعارض النظام باش عاد يعطيه پاسپور ديالو، ومومن مابغاش. ف 2004 غادي ياخد پاسپور بلا تا شرط، وغادي يدخل لبلادو ف 2006.
كتوباتو
أهم كتاب كتب مومن الديوري كان ف 1992، وهو لكتاب ديال: "ديالمن لمغريب؟" (A qui appartient le maroc).
وزان
وزّان جماعة ترابية حضرية كاينة ف إقليم وزان، جهة طنجة تطوان الحسيمة، ساكنين فيها 59183 واحد، على حسب لإحصاء لعام 2014.
مساعدة
مساعدة جماعة ترابية قروية كاينة ف إقليم/عمالة سيدي سليمان، جهة رّباط سلا قنيطرة، ساكنين فيها 19853 واحد، على حسب لإحصاء لعام 2014.
روبير لا كاز
روبير لا كاز، تولد فـ26 فبراير 1917 ف باريز ؤ مات فـ1 يوليوز 2015 ف لو كاني، كان سواݣ مغريبي-فرانساوي ديال رالي.
حياتو
تزاد روبير ف وسط لحرب لعالمية للولا ف 1917 ف مدينة باريز، هو سائق سباقات فورمولا وان مغربي-فرنسي ولكن المثير للدهشة هو أنه اختار يلعب كمغربي و ماشي كفرنسي، و ب هادشي راه هو أول سائق فورمولا وان ف المغرب و ف أفريقيا. شارك ف الجائزة الكبرى ديال المغرب 1958 تاع الفورمولا وان ف الدار البيضاء ب استعمال سيارتو الخاصة كوپر (Cooper)، و لكن ما حالفوش الحض و سالا ف المرتبة 14. روبير لا كاز توفى سنة 2015 عن عمر يناهز 98 سنة، و كان كيتعتابر أقدم سائق فورمولا وان على قيد الحياة قبل ما يموت.
تشيينلينك
تشيينلينك (ب نّݣليزية Chainlink، تّيكر LINK) هيّا كريپطوعملة تختارعات ف 2017 من طرف سيرݣي نازاروڤ، آري جوويلز ؤ ستيڤ إيليس.
تشيينلينك مبازية علا طّيكنولوجيا د بلوكتشيين، تّطوير ديالها دّار ب صوليديتي ؤ ݣو ؤ مطلوقة ب ترخيص د إم آي تي. لبيع ؤ شّرا ديال هاد لعملة كيطرا ف سيتات بحال كوينبييز.
سويهلة
سويهلة جماعة ترابية قروية كاينة ف إقليم مراكش، جهة مراكش آسفي، ساكنين فيها 28164 واحد، على حسب لإحصاء لعام 2014.
بوݣدرة
بوݣدرة جماعة ترابية قروية كاينة ف إقليم آسفي، جهة مراكش آسفي، ساكنين فيها 16014 واحد، على حسب لإحصاء لعام 2014.
كونداساتور
تصغير|كونداساتورات الكونداساتور (ب نّݣليزية : Capacitor) هو واحد البيدق ديال الالكترونيك مصاوب من جوج صفايح تيدوّزو الضّو مزيان و مابين الصفايح بجوج صفيحة تانسمّيوها الفرّاق ما كتدوزش الضّو ݣاع. تانكدّسو بالكونداساتور الفرتيت د الضّو الزّايد فصفيحة و تانكدّسو الفرتيت د الضّو النّاقص فالصفيحة المقابلة معاها، و تايتكدّس هاد الفرتيت د الضّو على كٌلّ صفيحة حيثاش تايكون مابين الصفيحات واحد الفرّاق ما تيخلّيش الفرتيت د الضّو يدوز من صفيحة لاّخرى. كاين شلا نواع ديال الكونداساتورات لي تايتباعو فالسوق، يمكن نستفوهوم فخمسة ديال الفاميلات. كاين فاميلة الكونداساتورات لي تايكون فيها الفرّاق ديال الصفيحات مصاوب من الطانطال، و كاينة الفاميلة لي تايكون فيها الفرّاق مصاوب من السيراميك، و كاينة الفاميلة لي تايكون فيها الفرّاق مصاوب من الفيلم د الپلاستيك، و كاينة الفاميلة لي تايكون فيها الفرّاق مصاوب من التخليطة ديال الحامض بالبوريك، و فاميلة جديدة هي لي تنسمّيوها السوپّير
تنعبرو العمورية ديال الفرتيت د الضّو بالعبرة ديال الفاراد و تانتكتبو F ، جات من كلمة فاراداي (Faraday) لي هي سميّت واحد البقشاش د الفيزيك نݣليزي. القدر ديال الفاراد هوا قدر العمورية تاع الفرتيت د الضّو، و و هاد العمورية تتسمّى الخزين Capacité تاع الكونداساتور. الكونداساتور تايقدر يعمر بالضّو لي تايكون سارح نيشان (الضّو نيشان Courant Continu DC ) و الضّو لي تايكون غادي جاي (الضّو خيطيبطي Courant Alternatif AC).
الكونداساتور و الضّو نيشان
إل تلقنا واحد الضّو يسرح نيشان فالكونداساتور، غادي تبدا تعمر الصفيحة اللّولة بالفرتيت د الضّو الزّايد، بسباب الفرّاق د الضّو ما غاديش يقدر الضّو الزّايد يدوز لجيهة الصفيحة الثانية، و بسباب الفرّاق د الضّو غادي يخرج من وسط الصفيحة الثانية واحد الفرتيت تانسمّيوه الفرتيت د الضّو الناقص و هاد القاضية تتسمّى الزنيد Induction.
باش نعمّرو (نشارجيو) الكونداساتور خاص يسرح فيه واحد القدر ديال الأمپير فالثانية. مثلا : عندنا كونداساتور تايقدر يخزن جوج ميكروفاراد 2uF، إل بغينا نعمّروه حثّى لمية ڤولط 100V ، و زيّرنا السّارح Courant لي غادي يسرح فيه بواحد ميݣا أوم 1Mohm ، غادي يخصّنا جوج ثانيات باش يعمر بمية ڤولط، يعني غادي يسرح فيه نص العُشُر د الأمپير فالثانية 0,2mA/sec.
فاللول د التّعمار، تايكون الكونداساتور خاوي من الڤولط، تايبدى يسرح فيه السّارح لي جاي من السّاقية ديال الضّو (مثلا حجرة ديال الضّو)، وما حد الكونداساتور تايعمر و الفرق مابين الڤولطاج ديال الحجرة و الڤولطاج ديال الكونداساتور تاينقص، وماحد هاد الفرق د الڤولطاج تاينقص و السّارح حثاهو تاينقص. و ماحد السّارح تاينقص و التّعمار تايفراني، يعني عمّر الكونداساتور غادي يقدر يعمر بمية ڤولط. إنما كون كان السارّح تايبقى ديما صاݣر (ثابت)، كون كان ماتيأثّرش بالفرق دالڤولطاج، كون عمّرنا الكونداساتور فجوج ثواني.
الكونداساتور بالحساب
فالكونداساتور، القياس لي مابين التّعمار (Q) و الڤولطاج (U)، تنعيّطو ليه الخيزانة د الضّو، و تنعبروه بالفاراد (F). تنحسبو العْمارة ديال الضّو (Coulombs) لي تنعمّرو بيه الكوندازساتور بهاد العلاقة :
Q هي العْمارة ديال الكونداساتور، العبرة هي كولومب c السّي صغيورة.
C هي الخيزانة ديال الكونداساتور ، العبرة هي فاراد F.
U هو الحمل لّي هازّ الكونداساتور، العبرة هي ڤولط V.
هاد العلاقة تتعني :
باش تعمّر (تشارجي) كونداساتور ديال قدّا C فاراد حثّى ل قدّا U ڤولط، غادي يخصّك تعمّرو بقدّا C ف قدّا U.
تصغير|الكونداساتورات لي تايتباعو فالسوق
بني قلة
بني قلّة جماعة ترابية قروية كاينة ف إقليم وزان، جهة طنجة تطوان الحسيمة، ساكنين فيها 16049 واحد، على حسب لإحصاء لعام 2014.
داي
داي (ب نّݣليزية Dai، تّيكر DAI) كريپطوتابتة مربوطة معا دّولار لميريكاني تختارعات ف 18 دجنبر 2017 من طرف مؤسسة د ميكيرداو (MakerDAO).
داي مبازية علا طّيكنولوجيا د لكونطرات دّكية، تّطوير ديالها دّار ب صوليديتي ؤ خدات لإلهام ديالها من إيثيريوم. لبيع ؤ شّرا ديال هاد لعملة كيطرا ف سيتات بحال كوينبييز.
مغاير
لمغاير و لإيتيغو هو بنادم لي عندو ميول جنسية و رومنسية ل لجنس لمقابل. لمرا لي إيتيغو كايعجبوها رجال لي إيتيغو، و راجل لي إيتيغو كايعجبوه لعيالات لي إيتيغو.
ناس لي ماشي إيتيغو يمكن يكونو متليين، مزدوجي لجنس، ولا لا جنسيين. بزاف ديال ناس تايسحاب ليهم بلي ايلا كانو إيتيغو، يعني هوما حسن من ناس لخرين، وهادا نوع من لعنصرية.
محمد مهدي بنسعيد
محمد مهدي بنسعيد، تولد ف 26 أكتوبر 1984 ف رّباط، هو سياسي مغريبي.
حياتو
تولد بنسعيد ف 1984 ف رّباط من بو أصلو من سلا، سمير بنسعيد، ؤ مّو سميرة لكيناني أصلها من دار لبيضا. واليديه كانو بجوجهوم داخلين ف سّياسة ؤ لجمعيات، بضبط ف لحركة لماركسية د إلى لأمام ؤ لجمعية لمغريبية د حقوق لإنسان.
ف لخر د تمانينات، خدا بّاه لجوء سياسي ف فرانصا ؤ عاش معاه تما ربع سنين قبل ما يرجعو ل لمغريب ف 1999. ف ديك لوقيتة، خدا بنسعيد لجينسية لفرانصاوية.
خدا بنسعيد ف 2014 ماسطر ف حكامة لعلاقات دولية من معهد ديراسات سياسية د تولوز.
ملي كان كيقرا ف تولوز، أسس ف 2008 معا جوج دراري خرين رابطة شّباب دّيمقراطيين لمغاربا. هاد لجمعية كانت دارت ف 2010 ف دّاخلة أكبر راية د لمغريب، شي لي خلاها دخل ف روكور ݣينيس د أكبر ضراپو ف لعالام.
ف 2015، ختارتو لمجلة د جون أفريك من 20 د ناس لي "غادي يديرو لمغريب د غدا".
ف سياسة
يسار|تصغير|بنسعيد كيسني تيفاقية د ديپلوماسية تقافية ؤ رياضية معا لوزارا د إسرائيل، لبحرين ؤ لإمارات ف 2022. ف 2008، دخل معا لحركة د ݣاع ديموقراطيين لي "كاتدافع علا لخيار ديموقراطي ف لمغريب ؤ تجاوب تحديات د تنمية" ؤ لي كان فيها ناس بحال فؤاد عالي لهمة، عزيز أخنوش، مصطفى لباكوري ؤ محمد شيخ بيدالله. هاد لجمعية ولات ف فبراير 2009 حيزب لأصالة ؤ لمعاصرة، ؤ ولا بنسعيد عضو فيه.
ف أبريل 2020، دخل بنسعيد ل لمكتب سياسي ديال حيزب لأصالة ؤ لمعاصرة.
ف نتيخابات تشريعية لمغريبية د 2021 رشح لحيزب بنسعيد ف دايرة د رباط لمحيط، لي ترشح فيها حتا سعد دين لعتماني ؤ نبيل بنعبدالله. ف لخر تكلاصا تاني ب كتر من سبعالاف صوت ؤ ربح بلاصة ف لبرلامان.
تعين ف 7 أكتوبر 2021 وزير شباب، تقافة ؤ تواصل ف حوكومة أخنوش.
ف رياضة
كان بنسعيد رايس د لفرقة نجوم سلا د لكورة. ف يوليوز 2017 تنتاخب رايس د لفرقة د تيحاد يعقوب لمنصور لي كانت كاتلعب ف لقيسم تاني هواة. ف 2021 طلعات لفرقة ل قيسم لول هواة.
ف تبزنيس
ف 2014، أسس معا لمخرج يوسف بريطل ؤ لمنتج عتمان بنزاكور شاريكة د ؤنطوراج پروديكسيون لي متخصصة ف لينتاج سينيماطوݣرافي.
ف 2019، عاون بنسعيد ف لحلان د شاريكة د نيو موطورز، لي متخصصة ف صنيع د پياسات د طوموبيلات.
أغبار
أغبار جماعة ترابية قروية كاينة ف إقليم الحوز، جهة مراكش آسفي، ساكنين فيها 5182 واحد، على حسب لإحصاء لعام 2014.
موناكو
الصخرة د موناكو كانت مستاقة من شحال هادي. أول دولة مستاقلة ف لمنطقة تدارت ف 1297. كانت مرّا مرّا كاتحتلها فرنسا، و لكن لأغلبية د لوقت كانت مستاقلة. نهار 2 فبراير 1861، سينات موناكو اتفاقية مع فرانسا فيها لإستقلال التام د لبلاد، و نهار 5 يناير 1911 دارت لإمارة د موناكو أول دستور ديالها.
تشيا
تشيا (ب نّݣليزية Chia، تّيكر XCH) هيّا كريپطوعملة تختارعات ف 2017 من طرف برام كوهين.
تشيا مبازية علا طّيكنولوجيا د لبروڤ د لبلاصة ؤ بلوكتشيين، كتستعمل ف تطبيقات ديال حفض طّاقة ف تّعدين ؤ تّطوير ديالها دّار ب سي++، پايثون، جاڤاسكريپت ؤ لونݣاج سي.
ولاد بن حمادي
ولاد بن حمادي جماعة ترابية قروية كاينة ف إقليم/عمالة سيدي سليمان، جهة رّباط سلا قنيطرة، ساكنين فيها 12778 واحد، على حسب لإحصاء لعام 2014.
بوݣراع
بوݣراع جماعة ترابية قروية كاينة ف إقليم/عمالة لعيون، جهة لعيون سأقية لحمرا، ساكنين فيها 558 واحد، على حسب لإحصاء لعام 2014.
پاليكير
پاليكير (بالنݣليزية: Palikir) هي لعاصيمة ديال لويلايات لفيديرالية ديال ميكرونيزيا اللي كاينة فلغرب ديال لمحيط لمهدن. تبنات فتاريخ قديم بزاف على يد لقبايل ديال ݣزيرة پوهنپي. جات بعيدة ب8 كيلوميتر على كاولونيا، اللي هي لعاصيمة ديال لويلاية. لميساحة ديالتها هي تقريبا 11 كلم² ولعلو ديالها هو 80 ميترو. كايسكنو فيها 6674 واحد على حساب لإحصاء د 2010 ، وعايشين على لفلاحة والصيد لبحري. التوقيت ديال لمدينة هو ݣرينيتش +11.
أغواطيم
أغواطيم جماعة ترابية قروية كاينة ف إقليم الحوز، جهة مراكش آسفي، ساكنين فيها 30745 واحد، على حسب لإحصاء لعام 2014.
بوݣرݣوح
بوݣرݣوح جماعة ترابية قروية كاينة ف إقليم/عمالة سطات، جهة دّار لبيضا سطات، ساكنين فيها 9539 واحد، على حسب لإحصاء لعام 2014.
مصمودة
مصمودة جماعة ترابية قروية كاينة ف إقليم وزان، جهة طنجة تطوان الحسيمة، ساكنين فيها 16106 واحد، على حسب لإحصاء لعام 2014.
ولاد احسين (سيدي سليمان)
ولاد احسين جماعة ترابية قروية كاينة ف إقليم/عمالة سيدي سليمان، جهة رّباط سلا قنيطرة، ساكنين فيها 30199 واحد، على حسب لإحصاء لعام 2014.
ريپل
ريپل (ب نّݣليزية Ripple، تّيكر XRP) سيستيم د لخلاص ؤ تّبادل د لعملات تختارعات ف 2012 من طرف مختبر د ريپل.
تّطوير ديالها دّار ب سي++ ؤ مطلوقة ب تّرخيص د لكونصورتيوم د سّيستامات د لأنترنيت.
أفالا يسن
أفالا يسن جماعة ترابية قروية كاينة ف إقليم شيشاوة، جهة مراكش آسفي، ساكنين فيها 8129 واحد، على حسب لإحصاء لعام 2014.
جزيرة
تصغير|[[إرلاندا|إيرلاندا و نݣليز كايتعتابرو جزر]] لجزيرة (و كاتنطق حتى دزيرة و ݣزيرة) هي واحد لأرض لي داير بيها لما من ݣاع الجوايه ؤ لي لمساحة ديالها صغر بزاف من قارة. لجزيرة تقدر تكون وسط بحر، موحيط، ضاية ؤلا واد. مجموعة من لجزر (ؤلا لݣزاير) لي قراب لبعضياتهم و كاتشابهو جيولوجيا ولا جغرافيا كايتسماو أرخبيل.
لعالم لغربي
تصغير|لعالم لغربي  كيما وصفو [[صاموييل هانتينڭطون ف كتابو لمطايفة د لحضارات (1996). لبلدان لي ب الشيبي هيّا بلدان لي ماشي 100% غربية، ولاكين عندها علاقة حضارية و تاريخية قوية معا لعالم لغربي. ]] دول لغرب ؤلا لعالم لغربي هوّا مصطلح كيتطلق علا مجموعة ديال دّولات ف مناطق مختالفين، منها ؤروپا، لميريكان، كانادا، ؤ ؤستراليا، ؤ لّي كيتم تّمييز ديالها علا دول شّرق ؤلا لعالم شّرقي. هاد دول لغرب هيّا لمناطق لّي خدات لإرت ديال رّومان ؤ ليونان لقديمة ؤ طوراتو خلال لقرون لوسطانية ؤ لفترة لعصرية ؤ كتعتابر راسها لوريتة شّرعية ديالو.
مزفرون
مزفرون جماعة ترابية قروية كاينة ف إقليم وزان، جهة طنجة تطوان الحسيمة، ساكنين فيها 6973 واحد، على حسب لإحصاء لعام 2014.
أفركات
أفركات جماعة ترابية قروية كاينة ف إقليم/عمالة ݣلميم، جهة ݣلميم واد نون، ساكنين فيها 1460 واحد، على حسب لإحصاء لعام 2014.
أشرف حكيمي
لكاريير معا لفراقي
بدا أشرف لمسيرة ديالو مع الصغار د ريال مدريد، لي لعب معاهم من 2006 ل 2016. ف 2016 عيطلو لمدرب زيدان باش يلعب ف لول مع لفرقة د لحتياط، ولاكين عجبو لّعب ديالو ودخلو دغيا مع لفرقة لّولة. لعب حكيمي أول ماتش رسمي ديالو مع ريال ف 1 أكتوبر 2017 ضد إسپانيول برشلونة.
ف 2018 تسلفاتو لفرقة د بوروسيا دورتموند ف ألمانيا ل عاماين، و بعدها مشا ل لانطير ميلان طّالياني لي كان مراقبو من 2018 قبل ما تسلف ريال اشرف حكيمي لدورتموند.
پاري سان جيرمان
تصغير|حكيمي معا پاري سان جيرمان ضد [[ؤلامپيك مارساي، 24 أكتوبر 2021.]] سنا حكيمي كونطرة ديال خمس سنين معا لفرقة د ليڭ 1 پاري سان جيرمان (پي إس جي) ف 6 يوليوز 2021. قال جّورنال لڭارديان بلي پي إس جي دفع 60 مليون ؤرو، ؤ مازال تقدر تطلع ب 11 مليون ؤرو ديال لمتغيريات. دار حكيمي لبدية ديالو لأول مرة ف لبوطولة لفرانساوية ف 7 غشت 2021، ؤ لعب 90 دقيقة كاملة ؤ ماركا بيتو لّول معا لفرقة ضد طروا. خدا أول كارطة حمرة ف لكاريير ديالو ف تعادل 0-0 ضد مارساي ف 24 غشت 2021. ف 22 شتنبر 2021، ماركا حكيمي جوج بيوتا ف رباح 2-1 ضد إف سي ميتز شي لي خلا فرقتو تربح ؤ تدي 3 د نقاط.
لكاريير معا لمونتخاب
ف لمغريب، لعب أشرف حكيمي معا لمونتخاب د قل من 17 لعام، و لمونتخاب ديال تحت 20 عام و لمونتخاب د شبان، وموراها طلع ل لمونتخاب د لكبار لي لعب معاه كاس لعالم 2018 ف روسيا.
حياتو شخصية
حكيمي مجوج من لممتيلة صبليونية هبة أبوك، لي عندها ؤصول ليبية ؤ تونسية. عندهوم جوج ولاد، أمين تولد ف فبراير 2020 ؤ نعيم ف فبراير 2022.
ف 17 يوليوز 2021، تطيسطا پوزيتيف ل كوڤيد-19. كانت هادي هي لمرة تانية لي كاتجيه كورونا مورما جاتو ف أكتوبر 2020.
دول لغرب (توضيح)
هادي صفحة د التوضيح، مصطلح دول لغرب يمكن يكونو عندو هاد لمعاني:
أونانة
أونّانة جماعة ترابية قروية كاينة ف إقليم وزان، جهة طنجة تطوان الحسيمة، ساكنين فيها 12794 واحد، على حسب لإحصاء لعام 2014.
نييمكوين
نييمكوين (ب نّݣليزية Namecoin، رّمز ℕ، تّيكر NMC) هيّا كريپطوعملة تختارعات ف 16 شتنبر 2009 من طرف ڤينسنت دورهام.
نييمكوين مبازية علا طّيكنولوجيا د لبروڤ د لخدمة، تّطوير ديالها دّار ب سي++، مطلوقة ب ترخيص د إم آي تي ؤ خدات لإلهام ديالها من بيتكوين.
سيدي حمد الشريف
سيدي حمد الشريف جماعة ترابية قروية كاينة ف إقليم وزان، جهة طنجة تطوان الحسيمة، ساكنين فيها 9576 واحد، على حسب لإحصاء لعام 2014.
موݣريص
موݣريص جماعة ترابية قروية كاينة ف إقليم/عمالة جّديدة، جهة دّار لبيضا سطات، ساكنين فيها 15705 واحد، على حسب لإحصاء لعام 2014.
كاس إفريقيا 2021
كاس إفريقيا د 2021 ؤلا أفكون 2021 (AFCON 2021) ؤلا كان 2021 (CAN 2021) هيّا كاس د إفريقيا د لكورة د رّجال نمرة 33، لي كاتنضّمها لكونفيديرالية لإفريقية د لكورة (لكاف). هاد تّورنوا نضّماتو لكاميرون من 9 يناير تال 6 فبراير 2022. ف لأصل تّورنوا كان خاصو يتّلعب ف يونيو ؤ يوليوز 2021، ولاكين ف 15 يناير 2020، لكاف علنات بلي غادي يتّلعب قبل، من 9 يناير تال 6 فبراير 2021، بسباب ضروف ديال طّقس ف لفترة د صّيف لي ماغاديش تكون مساعدة. ف 30 يونيو 2020، علنات لكاف على تّأجيل د تّورنوا ب عام، بسباب جّايحة د كوڤيد 19.
لقنوات لي مدوزين
لتحت ليستة د لي عندهوم لحقوق باش يدوزو كاس إفريقيا 2021:
تحكيم ف ماتش تونس ؤ مالي
ف لماتش لول د لݣروپ سادس بين تونس ؤ مالي، لحاكام زّامبي جاني سيكازوي حبس لماتش ف دقيقة 85 قبل ما يبدل رّي ديالو. موراها علن علا لمسالية د لماتش ف دقيقة 89 بلاما يحسب لوقت بدل ضايع، لي كان غادي يكون كبير حيت تدارو بزاف د تبديلات (9 تبديل بين لفراقي بجوج) ؤ جوج مرات كيڤيريفي معا لتحكيم لمعاون ب لڤيديو (ڤار)
والاكين، مور 25 دقيقة علن لحاكام باش يكمل لماتش باش يتلعب 3 دقايق لي بقات، ؤ لمونتخاب تونسي رفض ؤ مابغاش يرجع يكملو. ف تقرير لي تدار من بعد قال بلي سيكازوي ضرباتو شمش، داكشي علاش ماحكمش مزيان لماتش.
نشيد لوطني لموريطاني
قبل من لماطش تاني د لݣروپ سادس بين موريطانيا ؤ ݣامبيا، تلعب نشيد لوطني لموريطاني لقديم تلاتة د لمرات، ؤ لي كي هضر ف تيران علن بلي لعابة غادي يغنيو نشيد راسهم، والاكين محاولة تالتة كانت غالطة قطعوها مورما عاودو لعبو نشيد لقديم.
لبحر لإيجي
تصغير|تصويرة د لبحر لإيجي من قمر صطيناعي
الدرهم لمغريبي
دّرهم (ب لأمازيغية ⴰⴷⵔⵀⵎ) هوا لعملة رّسمية لي معتامدها لمغريب من عام 1959، ؤ كايكون ف دّرهم لمغريبي 100 سانتيم (كيتسما حتا فرانك) ؤلا 20 ريال. ؤ دار سّكة لي كاينا ف الرباط هيا لي كاتعطي ل بنك لمغريب لوراق د لفلوس و شّقفات، ؤ لي تاهيا كاتعاود تصيفطها ل ݣاع لأجونصات لبنكية لمغريبية.
تصغير|50 درهم قديمة مصورة قدام [[قصبة أمريديل لّي كاينة ف ديك 50 درهم]]
مونطينيݣرو
مونطينيݣرو، ولاّ الجبل لكحل (بلمونطينيݣرية: Црна Гора/Crna Gora) هي بلاد جات ف لجنوب الشرقي د أوروپا، و بالضبط ف لمنطقة د لبلقان. تايحدّوها بحر البنادقة و كرواتيا من لغرب، بوصنا ؤلهرسك و صربيا من الشمال، كوسوڤو من الشرق، و ألبانيا من لجنوب.
مونطينيݣرو هي بلاد جديدة، و خدات لإستقلال ديالها نهار 3 يونيو 2006، من مورا ما تدار ستفتاء، و ختارو الناس اللي صوتو فيه باش يخرجو من الدولة اللي كانت جامعة صربيا و مونطينيݣرو. التاريخ ديال لبلاد قديم و حكموها بزاف د لبلدان منهم لجمهورية د ڤونيز و الدولة لعتمانية و يوݣوسلاڤيا.
تيسكنو ف مونطينيݣرو شويا كتر من 600.000 د الناس، ولعاصمة ديالها هي پودݣوريطسا. اللغة الرسمية د لبلاد هي لمونطينيݣرية، و كاين لغات آخرا كاتخدّم ف لإدارة، هي لألبانية و لبوصنية و الصربية لكرواتية. لفلوس اللي كاتخدّم ف لبلاد هي لأورو، واخا هي ما داخلاش مع لإتحاد لأوروپي. هي داخلة مع بزاف د لمنضمات الدولية بحال لأمم لمتحدة و الناطو و لمجلس ديال أوروپا و منضمة التجارة لعالمية و لمنضة د لأمن و لمعاونة ف أوروپا.
بيتهوڤن
لودڤيك فان بيتهوڤن (16 ولا 17 دجنبر 1770 - 26 مارس 1827) هو واحد لمؤلف ألماني ديال لموسيقى فرّق بينات لوقيتة لكلاسيكية ولوقيتة الرومنسية ف لموسيقى لغربية. بيتهوڤن كيتعتبر شي حاجة مهمة بزاف ف التاريخ ديال لموسيقى وأكترية لموسيقى ديال لغرب.
فاللّخر دالتسعينات ديال القرن تمنطاش، السمع ديال بيتهوڤن بدا كيقلال شويا بشويا حتى مبقاش كيسمع ڭاع. وخا هيداك بقى كيألف حتى مورا ما صماك.
سيدي بوصبر
سيدي بوصبر جماعة ترابية قروية كاينة ف إقليم وزان، جهة طنجة تطوان الحسيمة، ساكنين فيها 10528 واحد، على حسب لإحصاء لعام 2014.
مونݣوليا
مونݣوليا، رسميا لجمهورية د مونݣوليا (ب لمونݣولية: Монгол Улс/Mongol Uls) هي بلاد ماكاطلش على لبحر جات ما بين لوسط و الشرق ديال آسيا. تاتحدّها روسيا من الشمال، و الشينوا من الشرق و لغرب و لجنوب. هي ماعندهاش حدود مع كازاخستان، واخا بيناتهم غي 37 كيلوميطر. مونݣوليا هي لبلاد اللي عندها أقل نسبة د لكتافة السكانية ف لعالم، حيت لمساحة ديالها كبيرة، و الناس اللي ساكنين فيها قلال. بقوة ما الناس قلال، حتا لعدد ديال لعوادن ف لبلاد كتر من بنادم.
مونݣوليا عندها تاريخ قديم و أتّر على بزاف د لبلايص د لعالم. دازو ف لمنطقة بزاف ديال لبلدان داروهوم الرحل، و لكن أكبر وحدا كانت هي لإمبراطورية د مونݣوليا، اللي أسسها جينكيز خان، و كانت أكبر بلاد ف لعالم ف وقتها (كانت واصلة تا لبغداد ف لعراق). ملي ضعافت لإمبراطورية، حكمات الشينوا لمنطقة، وبقات حاكماها تال 1911، اللي كان لعام اللي طاحت فيه لملكية ف الشينوا. ف 1924، عاون لإتحاد السوڤياتي لبلاد باش تستاقل رسميا من الشينوا، و ولاّت دولة شيوعية. ملّي طاح لمعسكر الشرقي ف 1990، دخلات لبلاد ف انتقال ديموقراطي، ولأّو فيها أحزاب بزاف، تبّعات النضام الرأسمالي و دارت دستور جديد ف 1992.
تيسكنو ف مونݣوليا تقريبا 3.3 مليون د الناس، و لعاصمة ديالها هي ؤلان باطار. اللغة الرسمية د لبلاد هي لمونݣولية، و لفلوس اللي كاتخدّم هي التوݣريك. النضام د لحكيم هو جمهورية برلمانية، و أكبر دين ف لبلاد هو لبودية. هي داخلة ف بزاف د لمنضمات الدولية بحال لأمم لمتحدة و منضمة التجارة لعالمية و جي 77 و حوار التعاون لآسياوي و متحالفة مع الناطو.
لفلسفة
لمناهج ديال لفلسفة فيها لمنهج السقراطي ديال لإستجواب، الدياليكتيك، و التقديم لمنهجي.
لأسئلة لفلسفية لكلاسيكية ممكن تكون شي حاجة بحال: "واش ممكن نعرفو؟" يلا كان لجواب أه "واش ممكن نتأكدو؟"
لفلاسفة كايطرحو بزاف ديال لأسئلة لخرة لي متعلقة ب لواقع، متلا: "واش كاينة شي طريقة لي باش نعيشو لماكسيموم د لحياة؟"، "واش ممكن يتسمى لواحد بنادم مزيان يلا قدر يدير حاجة خايبة بلا ما يعرف تا شي واحد؟"، "واش بنادم عندو حرية لإرادة؟".
شحال هادي، لفلسفة كانت كاتشمل ݣاع نواع لمعرفة. من أرسطو حتال لقرن 19، كانت لفلسفة الطبيعية فيها لفلك، الطب، و لفيزيك. متلا، إسحاق نيوتن كتب واحد لكتاب ف 1687 سميتو الركايز د لماط د لفلسفة الطبيعية. هاد لكتاب من بعد تكلاصا مع لكتوبا د لفيزيك. ف لقرن 19، فاش ولاّ لبحت لعلمي كتير فهاد لفروع ديال لفلسفة، بدات هاد لفروع كاتخصص، و شوية شوية بدات كاتنفاصل من لفلسفة. ليوم، تخصصات بحال لپسيكولوجيا، الصوسيولوجيا، اللانڭويستيك، و ليكونومي، ولاو كولهم مستاقلين على لفلسفة. من جهة خرة، كاينين شي تخصصات لي مازالين قراب من لفلسفة، بحال لفن، و السياسة. متلا، واش الزين (ب لعربية الجمال) داتي ولا موضوعي؟ واش كاينين بزاف ديال لمناهج د الصيونص ولا غير واحد؟ واش ليوطوپيا شي حاجة ممكنة ولا غير خيال ما يمكنش يتحقق؟
لمعرفة
مبدئيا، كلمة فلسفة كاتشير لأي مجموعة من لمعارف بهاد لمعنى، لفلسفة قريبة ل دين، لماط، لعلوم طبيعية، تعليم، و سياسة.
تطور ديال لفلسفة
بزاف ديال لمناضرات لفلسفية لي بدات ف قديم زمان مازال كاتعاود ليوم. لفيلسوف نݣليزي كولين ماكݣن (1933) تايݣول بلي ما وقع حتا شي تقدم فلسفي فهاد لمدة كاملة. لفيلسوف لأسترالي ديفيد تشالمرز (2013) من جهة خرا تيشوف بلي لفلسفة تقدمات بنفس لوتيرة ديال تقدم ديال لعلم. فلاسفة خرين بحال بروور (2011) تايݣولو بلي لمقياس ديال تقدم أصلا ماشي صحيح باش نحكمو بيه على نشاط لفلسفي.
نضرة تاريخية
بمعنى عام، لفلسفة مرتابطة ب لحكمة، تقافة، و لبحت على لمعرفة. بهاد لمعنى، ݣاع تقافات و لمجتمعات كايسولو أسئلة فلسفية، بحال: "كيفاش نقدرو نعيشو؟" و "شنو هي طبيعة ديال لحقيقة؟".
لفلسفة لغربية
لفلسفة لغربية هي تقاليد لفلسفية ديال لعالم لغربي. تاريخ ديالها كايرجع ل عهد لفلاسفة لي قبل سقراط، لي كانو أكتيڤ ف ليونان ف لقرن 6 قبل لميلاد، بحال طاليس و ڤيتاغورس.
لفلسفة لغربية ممكن تقسم ل 3 د لأنواع
لفترة لقديمة
لمعرفة ديالنا ب لعصور لقديمة بدات معا طاليس ف لقرن 6 قبل لميلاد، واخا لمعرفة ديالنا عموما ب لفلاسفة لي قبل سقراط قليلة. لفترة لقديمة كانت محكومة من لفلاسفة ديال ليونان، لي كانو تأنسپيراو بزاف من لأفكار ديال سقراط. واحد من هاد لفلاسفة لي معروفين هو أفلاطون، لي دار لأكاديمية، و تلميد ديالو أرسطو لي دار لمدرسة لمشّائية. كانو مدارس فلسفية خرا بحال تشاؤمية، رّواقية، شكوكية، و لأبيقورية.
لمواضيع لي كانو كايناقشوها ليونان كانت متنوعة: متلا، لميتافيزيكس، علم لفلك، لمنطق و لمعرفة.
مع صعود ديال لإمبراطورية رومانية، حتى لفلسفة ليونانية ولا عندها دور كبير عند لفلاسفة رومان بحال سيسيرو و سينيكا.
لفترة ديال لعصور لوسطى
لفلسفة ديال لعصور لوسطى (بين لقرن 15 و 16) هي لفترة لي جات بعدما طاحت لإمبراطورية رومانية لغربية، و لي بدات كاتنتاشر فيها لمسيحية بقوة، ولكن بقا واحد شوية ديال لأفكار ليونانية و رومانية. دي پروبليم بحال لوجود، طبيعة ديال الله، طبيعة ديال لإيمان و لمنطق، لميتافيزيكس، و معضلة شر كانو كايتناقشو ف ديك لوقت. بعض لمفكرين لي كانو فديك لوقت سان أوݣستين، طوما لأكويني، روجر باكون، و بوطيوس. هاد لفلاسفة كانو كيعتابرو لفلسفة ديالهم واحد لحاجة لي كاتعاون لإيمان (ancilla theologiae)، و ب تالي حاولو أنهم يوفقو ما بين لفلسفة و تأويل ديالهم ل نص ديني. هاد لفترة عرفات تطور ديال لفلسفة لمدرسية، لي هي واحد لميطود كاتقرّا ف لجامعات، وكاتستعمل لمناهج دينية لمسيحية ف تحليل نقدي. فعصر نهضة، بداو ناس كايرجعو ل نصوص لاتينية و رومانية لقديمة، و بانت لفلسفة لإنسانية.
هرهورة
تصغير هرهورة جماعة ترابية حضرية كاينة ف إقليم/عمالة صّخيرات تمارة، جهة رّباط سلا قنيطرة، ساكنين فيها 15361 واحد، على حسب لإحصاء لعام 2014.
لفلسفة
لفلسفة لمعاصرة
لفلسفة ديال لقرن 19 تأنسپيرات من واحد لحركة لي كانت ف لقرن 18، ولي كاتسما "عصر لأنوار"، ولي كاتشمل فلاسفة بحال هيݣل، أشهر فيلسوف ديال لمتالية لألمانية، كيركݣارد لي ديڤالوپا لا باز ديال لوجودية، نيتش لي تشهر ب معاداة لمسيحية، دجون ستيوارت ميل لي روّج ل نفعية، و كارل ماركس لي طور لأسس ديال شيوعية. ف لقرن 20 وقعات واحد تفريقا بين لفلسفة تحليلية و لفلسفة لقارّية. و بانو بزاف ديال لمدارس فلسفية بحال لفينومينولوجيا، لوجودية، لوضعية لمنطقية، لبراݣماتية، و لإنعطاف لوغوي.
لفلسفة ديال شرق لأوسط
لمنطقة ديال لهلال لخصيب، إيران و لمنطقة لعربية كانو مناطق لي بانت فيهم لفلسفة فوقت مبكر. وليوم هاد لمناطق كاملة محكومة ب تقافة لإسلامية. أول نوع ديال لفلسفة لي بان فمنطقة لهلال لحصيب كان متعلق ب شخص وتصرفات ديالو، وكيفا يقدر لواحد يتصرف بطريقة أخلاقية. هادشي نتاشر عبر حجّايات و أساطير و حكم. ف مصر لقديمة، هاد نصوص كانو معروفين ب "sebyat" لي كاتعني تعاليم. هاد تعاليم هوما لي خلاونا نفهمو لفلسفة لمصرية لقديمة. علم لفلك لبابلي حتا هو هضر على بزاف د لإفترضات فلسفية على لكون، ولي كان عندها تأتير على ليونان لقديمة. لفلسفة ليهودية و لمسيحية هوما فلسفات دينية لي بانت ف شرق لأوسط و أوروبا، ولي بجوج كايتشاركو ف مراجع قديمة بحال تاناخ و توحيد. لفلسفة لإيرانية قبل لإسلام بدات مع زرادشت، لي كان واحد من لولين لي هضرو على توحيد، وتنائية ديال لخير وشر. هاد لأفكار هي لي تأنسپيراو منها ديانات خرا بحال لمانوية، لمزدكية، و زورانية. بعد لغزوات لإسلامية، لفلسفة لإسلامية لقديمة طورات لفلسفة ليونانية بشكل جديد. لعصر دهبي ل لإسلام كان عندو تأتير على تطور تقافي ف أوروپا. لفلاسفة لي عاشو ف ديك لوقت بحال لكندي (لقرن 9) ، ابن سينا (980-1037)، و ابن رشد (لقرن 12) تأترو ب أرسطو. فلاسفة خرين بحال لغزالي كانو ضد أرسطو و لمناهج ديالو. لفلاسفة ديال ديك لوقت قدرو يطورو لمنهج تجريبي نضرية ديال لبصريات، و لفلسفة ديال لقانون. ابن خلدون كان واحد من أهم لفلاسفة ديال تاريخ فديك لوقت. ف إيران، عداد من لمدارس لفلسفية لإسلامية ستامرّات ف لخدمة ديالها، واخّا سالا لعصر دهبي ديال لإسلام. ف لقرن 19 و 20 بانت واحد "نهضة" ف لعالم ناطق ب لعربية، ولي أترات على لفكر لإسلامي ديال ليوم.
لفلسفة لهندية
لفلسفة لهندية كاتشمل بزاف د تقاليد لفلسفية لي بانت ف لقارة لهندية من لقديم، لجينية و لبودية بانو ف لخّر ديال لفترة لڤيدية، و لهندوسية بانت من بعد واحد لمرحلة ديال لإندماج ديال بزّاف ديال تقاليد.
ڤينوس
ڤينوس (ب لّاتينية Venus، نّطق لكلاسيكي وينوس) تقدر تعني:
سيدي رضوان
سيدي رضوان جماعة ترابية قروية كاينة ف إقليم وزان، جهة طنجة تطوان الحسيمة، ساكنين فيها 19169 واحد، على حسب لإحصاء لعام 2014.
ميات
ميات جماعة ترابية قروية كاينة ف إقليم قلعة السراغنة، جهة مراكش آسفي، ساكنين فيها 12101 واحد، على حسب لإحصاء لعام 2014.
أفلا إيغير
أفلا إيغير جماعة ترابية قروية كاينة في إقليم تيزنيت، جهة سوس ماسة، ساكنين فيها 2917 نسمة، على حسب الإحصاء العام 2014.
لمكتب لوطني د السلامة الصحية د لمنتجات د لماكلة (لمغريب)
لمكتب لوطني د سّلامة صّحية د لمنتجات د لماكلة (ب لعربية المكتب الوطني للسلامة الصحية للمنتجات الغذائية، ب لفرانساوية Office national de sécurité sanitaire des produits alimentaires، ب ختيصار ONSSA) هي مؤسسة ديال لمخزن تابعا للوصاية ديال الدولة، مسؤولة على السلامة الصحية ديال لماكلا. و واش لماكلا لي كانستوردو مطابقة مع لمعايير لي خصهم يكونو. تصيب هاد لمكتب ف2009 وهو تابع لوزارة الفلاحة والصيد البحري والتنمية القروية والمياه والغابات.
تاريخ
تصيب هاد لمكتب بتطبيق دلقانون 25.08 لي خرج ف الظهير رقم 1.09.20 لي منشور ف الجريدة الرسمية رقم 5714 ف 18 فبراير 2009 باش إخدّمو لموخطاط دلمغريب لخضر.
خدمتو
خدّام المكتب الوطني للسلامة الصحية للمنتجات الغذائية على بزاف ديال لحوايج، من بينها:
أورديناطور
تصغير|يسار|250px|<P ALIGN=center>أورديناطور ب لبياسات ديالو كاملة. تصغير|يسار|250px|<P ALIGN=center>أورديناطور قديم ف 1946. تصغير|يسار|250px|<P ALIGN=center>پي سي پورطابل.
لورديناطور ؤلا پيسي ؤلا لحساسبي، هو واحد لماكينة مطوّرة تاتستقبل لبيانات و لمعلومات و تقراها وتخزنها و تخدم بيها باش تعطي بزّاف د النتائج. لورديناطورات ديال دابا تيقدرو يديرو لملاين د لعمليات و لحسابات غي ف تواني قلال.
لورديناطورات تيخدمو بأوامر اللي تاتجيهم من ألݣوريتمات، و هي اللي تاتقوليهم شنو يديرو و كيفاش بطريقة أوطوماتيكية.
لفوائد ديال لورديناطور
لأهمية ديال لورديناطور هي التبسيط ديال لأعمال الصعيبة و لي كتحتاج وقت طويل باش تكمل فحال لأعمال الصناعية والتجارية, حيت هو وسيلة عندها قدرة عالية ف حل لمسائل الرقمية والدقة ف حفظ واسترجاع لمعلومات وتصميم لوثائق وتصاور ولإظهار ديالها، وعمليات التقلاب على لمعلومات و لجمع ديالها.
شينݣيكي نو كيوجين (أنيمي)
شينݣيكي نو كيوجين ؤلا لهجوم علا لعمالقة ؤلا لهجوم د لعمالقة ؤلا لعملاق لمهاجم ؤلا أطاك ؤن تايتن (ب جاپونية 進撃の巨人، ب نݣليزية Attack on Titan) هوّا سيرية د أنيمي مبازية علا لمانݣا شينݣيكي نو كيوجين، باقة كتخرج ف جّاپون ؤ كتشاف ف بزاف د دّول ف لعالم كامل، عدد لحلقات لّي خرج منها ل حد سّاعة حلقة.